**Εκλογή προέδρου** διεξήχθη στην Πολωνία σε 2 γύρους, στις 10 και στις 24 Μαΐου 2015. Στον πρώτο γύρο προηγήθηκε σε ψήφους ο υποψήφιος της αντιπολίτευσης, Αντρέι Ντούντα σε ποσοστό 34,76%, ακολουθούμενος από τον πρόεδρο Μπρόνισλαβ Κομορόφσκι (με 33,77%) και τον ανεξάρτητο Πάβελ Κούκιτς (με 20,80%). Καθώς δεν υπήρχε κάποιος υποψήφιος που να συγκεντρώνει περισσότερο από το 50% των ψήφων, διεξήχθη και δεύτερος γύρος στις 24 Μαΐου ανάμεσα στον Ντούντα και στον Κομορόφσκι, με τον πρώτο να επικρατεί με 51,5% έναντι 48,5% για τον αντίπαλό του. Ήταν οι εκλογές με το πιο οριακό αποτέλεσμα στην πολωνική ιστορία.

Εκλογικό σύστημα
----------------

Ο Πρόεδρος της Πολωνίας εκλέγεται άμεσα από το λαό για πενταετή θητεία, ανανεώσιμη μόνο μία φορά. Σύμφωνα με το σύνταγμα της χώρας, η εκλογή του προέδρου θα πρέπει να γίνεται με απόλυτη πλειοψηφία από τα έγκυρα ψηφοδέλτια. Εάν κανείς υποψήφιος δεν υπερβεί το όριο για την εκλογή του, διεξάγεται και δεύτερος γύρος ανάμεσα στους δύο πρώτους υποψηφίους που έλαβαν τις περισσότερες ψήφους στον 1ο γύρο.

Για τη διεκδίκηση του προεδρικού αξιώματος, οι υποψήφιοι έπρεπε να είναι πολωνοί υπήκοοι, να είναι ηλικίας τουλάχιστον 35 ετών την ημέρα της διεξαγωγής του πρώτου γύρου των εκλογών και να έχουν συλλέξει τουλάχιστον 100.000 υπογραφές από τους ψηφοφόρους.

Ήταν οι πρώτες προεδρικές εκλογές που διενεργήθηκαν έπειτα από τις αλλαγές που ψηφίστηκαν το 2011.

Πλαίσιο
-------

Συνολικά 23 υποψήφιοι κατέθεσαν αιτήσεις προς την Εθνική Εκλογική Επιτροπή. Μόνο 11 κατέθεσαν τις απαιτούμενες 100.000 υπογραφές για τη στήριξη της υποψηφιότητάς τους πριν λήξει η προθεσμία της 26ης Μαρτίου.

Λίγο πριν τη διεξαγωγή των εκλογών έγιναν 3 τηλεοπτικές συζητήσεις (debate): η πρώτη στις 5 Μαΐου, στο τηλεοπτικό κανάλι TVP 1 με τη συμμετοχή 10 υποψηφίων, όχι όμως και του Κομορόφσκι.
Άλλες 2 συζητήσεις στην τηλεόραση έγιναν λίγο πριν τον 2ο γύρο, η πρώτη στις 17 Μαΐου, και η δεύτερη στις 21 Μαΐου από το TVN.

Αποτελέσματα
------------

Ο Ντούντα προηγήθηκε ελαφρά στον πρώτο γύρο των εκλογών στις 10 Μαΐου και οδηγήθηκε μαζί με τον αντίπαλό του στον τελικό γύρο. Ο δεύτερος γύρος διεξήχθη στις 24 Μαΐου και ο Ντούντα εκθρόνισε τον Κομορόφσκι στην πιο οριακή προεδρική εκλογή από τότε που η Πολωνία έγινε δημκρατία.

Αποτελέσματα 1ου γύρου ανά κομητεία
Αποτελέσματα 2ου γύρου ανά κομητεία

| Υποψήφιος | Κόμμα | 1ος γύρος | 2ος γύρος |
| --- | --- | --- | --- |
| Ψήφοι | % | Ψήφοι | % |
| Αντρέι Ντούντα | Νόμος και Δικαιοσύνη | 5.179.092 | 34,76 | 8.630.627 | 51,55 |
| Μπρόνισλαβ Κομορόφσκι | Ανεξάρτητος | 5.031.060 | 33,77 | 8.112.311 | 48,45 |
| Πάβελ Κούκιτς | Ανεξάρτητος | 3.099.079 | 20,80 |  |
| Γιάνους Κόρβιν-Μίκε | KORWiN | 486.084 | 3,26 |
| Μαγκνταλένα Ογκόρεκ | Ανεξάρτητη | 353.883 | 2,38 |
| Άνταμ Γιαρούμπας | Πολωνικό Λαϊκό Κόμμα | 238.761 | 1,60 |
| Γιάνους Πάλικοτ | Το Δικό σας Κίνημα | 211.242 | 1,42 |
| Γκρέγκορζ Μπράουν | Ανεξάρτητος | 124.132 | 0,83 |
| Μαριάν Κοβάλσκι | Εθνικό Κίνημα | 77.630 | 0,52 |
| Γιάτσεκ Βιλκ | Κογκρέσο της Νέας Δεξιάς | 68.186 | 0,46 |
| Πάβελ Τανάινο | Άμεση Δημοκρατία | 29.785 | 0,20 |
| Άκυρα/λευκά ψηφοδέλτια | 124.952 | – | 250.231 | – |
| **Σύνολο** | **15.023.886** | **100** | **16.993.169** | **100** |
| Εγγεγραμμένοι ψηφοφόροι/συμμετοχή | 30.688.570 | 48,96 | 30.709.281 | 55,34 |
| Πηγές: PKW, PKW |

Παραπομπές
----------

1. ↑  «Πολωνία: Νικητής στις προεδρικές εκλογές ο συντηρητικός Αντρέι Ντούντα». *vima.gr*. 25 Μαΐου 2015.
2. ↑  «Sejm RP uchwalił Kodeks wyborczy zawierający propozycje ISP». Instytut Spraw Publicznych.. Ανακτήθηκε στις 2015-05-26.
3. ↑  «Wykaz złożonych zawiadomień o utworzeniu komitetu wyborczego w związku z wyborami Prezydenta Rzeczypospolitej Polskiej». Αρχειοθετήθηκε από το πρωτότυπο στις 16 Μαρτίου 2015. Ανακτήθηκε στις 17 Μαρτίου 2015.
4. ↑  «Wykaz kandydatów». *Wybory Prezydenta Rzeczypospolitej Polskiej 2015*. Państwowa Komisja Wyborcza. Αρχειοθετήθηκε από το πρωτότυπο στις 27 Μαΐου 2015. Ανακτήθηκε στις 27 Μαρτίου 2015.
5. ↑  «Krzysztof Ziemiec poprowadzi debatę dziesięciu kandydatów» (στα πολωνικά). Press. 2015-05-05.. Ανακτήθηκε στις 2015-05-29.
6. ↑  «Candidates debate on TV prior to presidential elections». Radio Poland. 2015-05-05. Αρχειοθετήθηκε από το πρωτότυπο στις 2015-05-29.. Ανακτήθηκε στις 2015-05-29.
7. ↑  «Starcie kandydatów na prezydenta w debacie wyborczej» (στα πολωνικά). Blasting News. 2015-05-18. Αρχειοθετήθηκε από το πρωτότυπο στις 2015-05-29.. Ανακτήθηκε στις 2015-05-29.
8. ↑  Skolimowski, Piotr (2015-05-20). «Polish Ballot Too Close to Call as Presidential Debate Looms». Bloomberg.. Ανακτήθηκε στις 2015-05-29.
9. ↑  «Poles Hand President Komorowski Shock Defeat in First-Round». Bloomberg. 2015-05-10.. Ανακτήθηκε στις 2015-05-28.
10. ↑  «Andrzej Duda wins Poland’s presidential election – late poll results». *The Warsaw Voice*. 2015-05-24.. Ανακτήθηκε στις 2015-05-28.
11. ↑  «Andrzej Duda wins Poland's presidential election». EHO. 2015-05-26.. Ανακτήθηκε στις 2015-05-28.

Εξωτερικοί σύνδεσμοι
--------------------

* Πολωνική Εκλογική Επιτροπή (Πολωνικά)